והמדנים: נ"ל כתרגום אנקלוס וקלער' שהם הם המדינים הסוחרים (אבל בחומש קע"א ומדנאי בלא יו"ד). וראז' אומר כי המדנים, שהיו בני מדן בן קטורה, היו סוחרים עם המדינים כי היו אחיהם.
אל מצרים: מכרוהו לישמעאלים שהיו הולכים מצרימה, נמצא שמכרוהו באופן שילך אל מצרים.
לפוטיפר: הישמעאלים מכרוהו לפוטיפר (וכמו שמפורש למטה ל"ט א') והכתוב השמיט זה שכבר נודע וייחס סוף הפעולה למי שהתחיל בה והיה סבתה.
פוטיפר: בתרגום יוני Petefre, ואומרים האחרונים שענינו הלשון מצרי מיוחד לשמש (qui solis est, idest soli proprius et quasi addictus) וכן Petamun מי שהוא מיוחד לאמון (שם אליל), Patusiri מי שהוא לאוזירי. 
סריס: לא סריס ממש, שהרי היתה לו אשה, אלא כל שרי המלך נקראים סריסים, מפני שקצתם (שומרי הנשים) היו סריסים.
שר הטבחים: כתרגומו, וכן בירמיה נ"ב נבוזראדן רב טבחים היה שר צבא, ועוד היום במלכות פרס מי שהוא שר סוסי המלך הוא ג"כ ממונה על אסירי המלך לשמרם ולעשות בהם משפט כתוב (ראז').
